Ինչպես ցույց է տալիս Մովսես Խորենացու բերած տվյալների[1] ուշադիր վերլուծությունը, նրանք ոչ թե «եկել են Հայաստան», այլ ընդամենը տեղաշարժվել են Հայաստանի մի գավառից մյուսը: Իրոք, ըստ Պատմահոր Մամիկոնյանները տեղաշարժվել են. «…արևելյան հյուսիսային քաջատոհմիկ ու գլխավոր Աշխարհից` Ճենաստանից, որ ես (Մովսես Խորենացին – Մ.Հ.) բոլոր հյուսիսային ազգերի մեջ առաջինն եմ համարում»: